Destinații turistice din Republica Moldova au participat în premieră la competiția „Destinația anului 2024”, cel mai important proiect de promovare a turismului din România.
Astfel, în urma celei de-a doua etape de jurizare, satul Văleni din raionul Cahul a fost desemnat marele câștigător al distincției speciale „Destinația Anului în Republica Moldova”, iar Lunca Prutului de Jos s-a clasat pe locul doi la categoria „Cea mai bună promovare”.
Decernarea premiilor a avut loc marți, 21 mai, în cadrul Galei „Destinația Anului 2024” de la Ateneul Român din București. Marele premiu „Destinația Anului 2024” în România a mers către Sibiu. Este destinația care a câștigat și la categoria „Orașe care inspiră” și care a avut cel mai mare punctaj din toate categoriile
Menționăm că șapte destinații turistice din Republica Moldova s-au aflat printre cele 120 de finaliste ale competiției „Destinația anului 2024” din România.